Stuart McDonald

Gwleidydd o'r Alban yw Stuart McDonald (ganwyd 2 Mai 1978) a etholwyd yn Aelod Seneddol yn Etholiad cyffredinol y Deyrnas Unedig, 2015 dros Cumbernauld, Kilsyth a Dwyrain Kirkintilloch; mae'r etholaeth yn Nwyrain Swydd Dunbarton a Gogledd Swydd Lanark, yr Alban. Mae Stuart McDonald yn cynrychioli Plaid Genedlaethol yr Alban yn Nhŷ'r Cyffredin - y cyntaf i gynrychioli'r etholaeth hon ar ran yr SNP.

Fe'i magwyd mewn pentref bychan Milton of Campsie yn Nwyrain Swydd Dunbarton, ble mae'n dal i fyw. Graddiodd yn y Gyfraith ym Mhrifysgol Caeredin (a blwyddyn ym Mhrifysgol Leuven) cyn gweithio mewn practis o gyfreithwyr lleol ac yna i Swyddfa Cyfreithiol NHS yr Alban. Yn Nhachwedd 2005 cychwynodd McDonald weithio i'r Immigration Advisory Service (IAS) gan arbenigo mewn Hawliau Dynol a bu yno tan Tachwedd 2009. Yna, cychwynodd fel Ymchwilydd Uwch yn Senedd yr Alban. Yn Chwefror 2013 gweithiodd fel Ymchwilydd Uwch i'r ymgyrchwyr o blaid Refferendwm annibyniaeth i'r Alban, 2014. Ychydig cyn iddo gael ei ethol yn 2015 gweithiodd i elusen Coalition for Racial Equality and Rights yn Glasgow.CRER Scotland official Twitter page

Etholiad 2015
Yn Etholiad Cyffredinol 2015 enillodd Plaid Genedlaethol yr Alban 56 allan o 59 sedd yn yr Alban.Gwefan y BBC; adalwyd 03 Gorffennaf 2015Adroddiad yn y Guardian ar y don o seddi gan yr SNP yn yr Alban Yn yr etholiad hon, derbyniodd Stuart McDonald 29572 o bleidleisiau, sef 59.9% o'r holl bleidleisiau a fwriwyd, sef gogwydd o 36.1 ers etholiad 2015 a mwyafrif o 14752 pleidlais.

Gweler hefyd
Alex Salmond
Margo MacDonald
Margaret Ewing
Nicola Sturgeon

Cyfeiriadau

Categori:Aelodau Senedd yr Alban
Categori:Cyn-fyfyrwyr Prifysgol Caeredin
Categori:Genedigaethau 1978
Categori:Gwleidyddion Albanaidd yr 21ain ganrif
Categori:Gwleidyddion Plaid Genedlaethol yr Alban